APSTIPRINU

Valsts aizsardzības militāro objektu

un iepirkumu centra vadītājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/I.Vucāns/

2024. gada \_\_\_\_.\_\_\_\_\_\_\_\_\_\_\_\_\_\_

Valsts aizsardzības militāro objektu un iepirkumu centra kustamās mantas (kokmateriālu) izsoles noteikumi

Izsoles procedūra Nr. Izs -VAMOIC/2024-1

Apstiprināts izsoles komisijas sēdē 2024. gada 15. maijā

protokols Nr. Izs -VAMOIC/2024-1-1

Rīgā, 2024

1. **Izsoles vispārīgie noteikumi**
   1. Izsoles noteikumi (turpmāk – Noteikumi) nosaka kārtību, kādā tiek organizēta un veikta Valsts aizsardzības militāro objektu un iepirkuma centra (turpmāk – Centrs) valdījumā esošās kustamās mantas (kokmateriālu) izsole.
   2. Izsole tiek organizēta saskaņā Publiskas personas mantas atsavināšanas likumu, Aizsardzības ministrijas 2018. gada 3. decembra noteikumiem Nr. 47-NOT “Aizsardzības ministrijas apsaimniekotajos valsts mežos iegūtās meža produkcijas atsavināšanas kārtība”, Noteikumiem un ievērojot Latvijas Republikas normatīvo aktu prasības attiecībā uz izsoles priekšmetu.
   3. Noteikumus un izsoles rezultātus apstiprina Centra vadītājs.
   4. Izsolē var piedalīties personas, kuras Noteikumos noteiktajā termiņā un kārtībā ir pieteikušās dalībai izsolē un iemaksājušas izsoles nodrošinājumu.
   5. Izsoles dalībnieks, kurš saskaņā ar Noteikumiem ir nosolījis augstāko pirkuma cenu, iegūst tiesības saskaņā ar Noteikumiem slēgt atsavināšanas līgumu ar Centru, ievērojot Noteikumu 10.6. punktā noteikto.
   6. Atsavināšanas līgums tiek slēgts atbilstoši Noteikumu 1. pielikumā pievienotajam atsavināšanas līguma projektam.
   7. Sūdzības par izsoles Komisijas darbībām var iesniegt Centra vadītājam.
2. **Izsoles procedūras organizētājs**
   1. Izsoli organizē:

**Valsts aizsardzības militāro objektu un iepirkumu centrs**,

reģistrācijas Nr. LV90009225180

juridiskā adrese: Ernestīnes ielā 34, Rīgā, LV-1083

tālrunis: 67300200, oficiālā elektroniskā e – pasta adrese: [pasts@vamoic.gov.lv](mailto:pasts@vamoic.gov.lv) .

* 1. Izsoli rīko Komisija, kas izveidota ar Centra 2024. gada 30. aprīļa rīkojumu Nr. RPDJ/2024 – 297 “Par izsoles Komisijas izveidošanu, izsoles identifikācijas Nr. Izs -VAMOIC/2024 - 1” (turpmāk – Komisija).
  2. **Kontaktpersona** **par saraksti ar izsoles dalībniekiem un ar izsoli saistītu organizatorisku jautājumu risināšanai** – Centra Vides un poligonu pārvaldības departamenta Poligonu un meža pārvaldības nodaļas eksperte **Anete Auziņa, tālrunis** **+37127828667,** e-pasts [anete.auzina@vamoic.gov.lv](mailto:anete.auzina@vamoic.gov.lv) .
  3. **Kontaktpersona izsoles priekšmeta - kokmateriālu apskates organizēšanai** –Centra Vides un poligonu pārvaldības departamenta Poligonu un meža pārvaldības nodaļas eksperts **Normunds Ignatovs, tālrunis** **+37125605906,** e-pasts [normunds.ignatovs@vamoic.gov.lv](mailto:normunds.ignatovs@vamoic.gov.lv).

1. **Izsoles veids** 
   1. Izsoles veids – **mutiska izsole** ar **augšupejošu soli.**
   2. Persona, kura vēlas piedalīties izsolē (turpmāk – pretendents), piesakās solīšanai uz visu izsoles priekšmetu.
2. **Izsoles priekšmets** 
   1. Izsoles priekšmets ir kokmateriāli, kas atrodas:

4.1.1. nekustamajā īpašumā “Poligons”, Līksnas pagastā, Augšdaugavas novadā, sastāvā esošā zemes vienībā ar kadastra apzīmējumu Nr. 446 800 70133;

4.1.2. nekustamajā īpašumā “Poligons”, Vaboles pagastā, Augšdaugavas novadā, sastāvā esošā zemes vienībā ar kadastra apzīmējumu Nr. 449 400 60005;

4.1.3. nekustamajā īpašumā “Azurgi”, Litavnieki, Preiļu pagastā, Preiļu novadā, sastāvā esošā zemes vienībā ar kadastra apzīmējumu Nr. 765 800 40246 t.i., tiesības saskaņā ar šiem Noteikumiem iegūt īpašumā un par saviem līdzekļiem izvest grēdās (krautuvēs) sakrautos kokmateriālus, ievērojot atsavināšanas līguma (Noteikumu 1. pielikums) noteikumus.

* 1. Izsoles priekšmets ir dažādu sortimentu kokmateriāli (**201,878 m3 zāģbaļķi un malka un 61,047 m3 3 m gara lapu koku malka)**. Kokmateriālu apjomu ir noteicis sertificēts apaļkoksnes kvalitātes noteicējs un kvantitātes uzmērītājs (Noteikumu 2. pielikums). Kokmateriālu (krautuvju) izvietojums un izvešanas ceļš (transporta koridors) norādīts kartogrāfiskajās shēmās (Noteikumu 3. pielikums, 4. pielikums un 5. pielikums).
  2. Kokmateriālu izvešana notiek 30 kalendāro dienu laikā pēc nodošanas un pieņemšanas akta parakstīšanas, saskaņā ar atsavināšanas līgumā noteiktajā kārtībā saskaņotu laika grafiku.
  3. **Kokmateriālus dabā ir iespējams apskatīt:**

**4.4.1. 2024. gada 23. maijā, plkst. 10.00,** tikšanās vieta “Poligons”, Līksnas pagastā, Augšdaugavas novadā.

**4.4.2.** **2024. gada 23. maijā, plkst. 11.00,** tikšanās vieta “Poligons”, Vaboles pagastā, Augšdaugavas novadā.

**4.4.3.** **2024. gada 23. maijā, plkst. 14.00,** tikšanās vieta “Azurgi”, Litavnieki, Preiļu pagastā, Preiļu novadā.

**Pieteikšanās apskatei līdz 2024. gada 22. maijam plkst. 15.00 pie Noteikumu 2.4. punktā norādītās kontaktpersonas, iesniedzot personu sarakstu**.

* 1. Kokmateriālu apskates laikā pretendentiem būs iespējams pārliecināties par to sastāvu, apjomu, kvalitāti un izvietojumu, izvešanas ceļiem.
  2. Saskaņā ar 2024. gada 16. janvāra Ministru kabineta noteikumiem Nr. 36 ”Militāro poligonu teritoriju robežu noteikumi” Noteikumu 4.1.1. un 4.1.2. punktā minētie nekustamie īpašumi ietilpst militārā poligona “Meža Mackeviči” teritorijā. Noteikumu 4.1. punktā minētie nekustamie īpašumi ir militārie objekti. Pamatojoties uz Nacionālo bruņoto spēku likuma 22. pantu par patvaļīgu iekļūšanu militārajā objektā, paredzēta administratīvā atbildība.
  3. Saskaņā ar atsavināšanas līguma noteikumiem pircējam var tikt veikta personu pārbaude, pamatojoties uz Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” 16. punktu.
  4. Saskaņā ar atsavināšanas līguma noteikumiem pircējam ir pienākums ievērot nekustamajā īpašumā noteikto uzturēšanās kārtību, atbilstoši noteiktām drošības prasībām un kārtības noteikumiem.
  5. Nekustamajā īpašumā “Poligons”, Līksnas pagastā, Augšdaugavas novadā, sastāvā esošā zemes vienībā ar kadastra apzīmējumu Nr. 446 800 70133 notiek būvdarbi. Saskaņā ar atsavināšanas līguma noteikumiem pircējam ir pienākums ievērot nekustamajā īpašumā izvietotas brīdinājuma zīmes, kā arī stingri noteikto kokmateriālu izvešanas ceļu (transporta koridoru) un izvešanas noteikumus.

1. **Kokmateriālu nosacītā cena, izsoles nodrošinājums un izsoles solis**

**5.1. Kokmateriālu nosacītā cena** ir **6610.00 EUR** (seši tūkstoši seši simti desmit *euro*). Izsoles nodrošinājums ir **661.00 EUR** (seši simti sešdesmit viens *euro*).

Izsoles solis ir **200.00 EUR** (divi simti *euro*).

**5.2**. Kokmateriālu nosacītā cena ir noteikta bez pievienotās vērtības nodokļa. Uz samaksu par kokmateriāliem ir attiecināma Pievienotās vērtības nodokļa likuma 141. pantā noteiktā pievienotās vērtības nodokļa piemērošanas kārtība.

**5.3.** Pretendents līdz **2024. gada 30. maijam** (ieskaitot) iemaksā Noteikumu 5.1. punktā norādīto izsoles nodrošinājumu. Izsoles nodrošinājums iemaksājams Centra kontā **Nr. LV60TREL8100656005000** **Valsts kasē (bankas kods: TRELLV22)**, **maksājuma mērķī norādot – „Izsoles nodrošinājums izsolei Nr. Izs - VAMOIC/2024 - 1”***.*

Ja izsoles nodrošinājumu iemaksā par citu personu, tad maksājuma mērķī papildus norāda personas nosaukumu/vārdu, uzvārdu un reģistrācijas numuru/personas kodu, par kuru izsoles nodrošinājums tiek maksāts.

* 1. Nodrošinājums uzskatāms par iesniegtu, ja attiecīgā naudas summa ir ieskaitīta norādītajā kontā. **Par samaksas datumu ir uzskatāms datums, kurā naudas līdzekļi ir saņemti Centra kontā.**
  2. Izsoles dalībniekam, kurš nosolījis augstāko pirkuma cenu, iemaksātais izsoles nodrošinājums tiek ieskaitīts nosolītajā pirkuma cenā.
  3. Pretendentam vai izsoles dalībniekam, kurš nav izsoles uzvarētājs, izsoles nodrošinājums tiek atmaksāts 30 (trīsdesmit) kalendāro dienu laikā pēc izsoles rezultātu paziņošanas, pārskaitot iemaksāto izsoles nodrošinājumu uz izsoles pieteikumā norādīto kontu.
  4. Pretendentam, kurš ir iemaksājis izsoles nodrošinājumu, bet nav iesniedzis pieteikumu dalībai Izsolē, izsoles nodrošinājums tiek atmaksāts 30 (trīsdesmit) kalendāro dienu laikā pēc to saņemšanas dienas, pārskaitot atpakaļ uz maksājuma uzdevumā norādīto kontu.
  5. Centram ir tiesības paturēt izsoles nodrošinājumu Noteikumu 10.5. punktā minētajā gadījumā.

1. **Izsoles izsludināšana un tās Noteikumu izsniegšana**
   1. Izsoli izsludina, publicējot informāciju oficiālajā izdevumā „Latvijas Vēstnesis”, Centra tīmekļvietnē <http://www.vamoic.gov.lv> un valsts akciju sabiedrības „Valsts nekustamie īpašumi” tīmekļvietnē <http://www.vni.lv> .
   2. Izsoles dalībnieki Noteikumus var saņemt līdz izsoles dienai:
      1. PDF datnes formātā, lejupielādējot tos no Centra tīmekļvietnes [www.vamoic.gov.lv](http://www.vamoic.gov.lv);
      2. papīra formātā Centrā, Ernestīnes ielā 34, Rīgā, 1. stāvā 110. kabinetā (kancelejā) darba dienās no plkst. 9.00 līdz 17.00, iepriekš piesakoties pie Noteikumu 2.3. punktā norādītās kontaktpersonas;
      3. iesniedzot rakstisku iesniegumu vai nosūtot e-pastu Noteikumu 2.3. punktā norādītajai kontaktpersonai, Noteikumi tiks nosūtīti uz norādīto adresi vai elektroniski uz norādīto e-pasta adresi.
2. **Pieteikumu dalībai izsolē noformēšana un iesniegšana**
   1. Pretendents dalībai izsolē, izmantojot - Noteikumu 6. pielikumā pievienoto veidlapu līdz **2024. gada 31. maija plkst. 12.30**:

7.1.1. Papīra formātā sagatavotu pieteikumu dalībai izsolē iesniedz Centrā, Ernestīnes ielā 34, Rīgā, 1. stāvā 110. kabinetā – kancelejā. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja paraksta pilnvarota persona, jāpievieno personas ar pārstāvības tiesībām izdota pilnvara (oriģināls vai apliecināta kopija)

**vai:**

7.1.2. Elektroniskā formātā sagatavotu pieteikumu dalībai izsolē nosūta uz adresi [pasts@vamoic.gov.lv](mailto:pasts@vamoic.gov.lv). Pieteikumam jābūt parakstītam ar drošu elektronisko parakstu un laika zīmogu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja paraksta pilnvarota persona, jāpievieno personas ar pārstāvības tiesībām izdota pilnvara (dokumenta oriģināla atvasinājums PDF formātā vai parakstītu ar drošu elektronisko parakstu un laika zīmogu).

* 1. Par pieteikuma saņemšanas laiku ir uzskatāms laiks, kurā pieteikums ir reģistrēts Centra kancelejā.
  2. Pretendentam, iesniedzot papīra formātā sagatavotu pieteikumu dalībai izsolē, ir tiesības saņemt apliecinājumu par dokumentu saņemšanu.
  3. Pretendentam iesniedzot elektroniskā formātā sagatavotu pieteikumu dalībai izsolē Centrs pārbauda:

7.4.1. dokumenta elektroniskā paraksta derīgumu, izmantojot datorā uzstādīto programmatūru eParakstītājs 3.0 vai tiešsaistē eParaksts.lv;

7.4.2. vai elektroniskā dokumenta saturs nav bojāts un to ir iespējams izlasīt;

7.4.3. dokumenta adresāta atbilstību un dokumentam pievienoto pielikumu esamību.

Ja Centrs konstatē, ka elektroniskā dokumenta saturs ir bojāts, neatbilst adresātam vai dokumentam trūkst pielikumu, tad informē par to iesniedzēju uz e-pasta adresi, no kuras dokuments saņemts Centrā vai uz iesniedzēja dokumentā norādītajiem rekvizītiem.

Centrs reģistrē elektroniskā dokumenta saņemšanas datumu, laiku, iesniedzēju un iesniedzēja elektroniskā pasta adresi un vienas darbdienas laikā nosūta iesniedzējam paziņojumu par elektroniskā dokumenta saņemšanu uz elektroniskā pasta adresi, no kuras dokuments nosūtīts iestādei.

* 1. Pieteikumi, kas iesniegti pēc Noteikumu 7.1. punktā noteiktā termiņa, netiek pieņemti un dalībai izsolē netiek reģistrēti. Novēloti nosūtītie pieteikumi tiek nosūtīti atpakaļ to iesniedzējam uz pieteikumā norādīto adresi.
  2. **Pieteikums dalībai izsolē sastāv no izsoles rīkotājam adresēta personas pieteikuma dalībai izsolē un tam pievienotajiem dokumentiem.**
  3. Pretendents izsoles pieteikumu un tam pievienotos dokumentus caurauklo vienā dokumentā vai ievieto vienā datnē.
  4. Ja pretendents iesniedz izsoles pieteikumu, kas nav caurauklots, izsoles Komisija to caurauklo un aizzīmogo, par ko tiek izdarīts ieraksts izsoles Komisijas sēdes protokolā.
  5. Visi dokumenti iesniedzami latviešu valodā. Ja dokuments ir citā valodā, pretendents tam pievieno notariāli apliecinātu tulkojumu latviešu valodā.
  6. Visus iesniedzamos dokumentus, lai tiem būtu juridisks spēks, pretendents noformē atbilstoši Latvijas Republikas normatīvajiem aktiem, kā arī saskaņā ar šiem Noteikumiem. Iesniegtie pieteikumi un tam pievienotie dokumenti pretendentiem un izsoles dalībniekiem netiek atdoti.
  7. Pretendentam ir tiesības rakstveidā atsaukt iesniegto pieteikumu dalībai izsolē.
  8. Ja pretendents ir iesniedzis pieteikumu dalībai izsolē, bet pretendents vai tā pārstāvis nav ieradies uz izsoles sēdi Noteikumu 8.1. punktā norādītajā vietā un laikā, tad ir uzskatāms, ka pretendents ir atsaucis iesniegto pieteikumu.
  9. Atsaukumam ir bezierunu raksturs un tas izslēdz pretendenta atsauktā pieteikuma reģistrāciju izsoles dalībnieku sarakstā, kā arī izslēdz tā tālāku līdzdalību izsolē.

1. **Izsoles norises laiks un vieta**
   1. Izsole notiek Centrā, Ernestīnes ielā 34, Rīgā, **2024. gada 31. maijā plkst. 13.00, 201. kabinetā.**
   2. Ierodoties uz izsoles sēdi pretendents vai tā pārstāvis ņem līdzi personu apliecinošu dokumentu, bet pārstāvības gadījumā – dokumentu, kas apliecina personas pārstāvības tiesības un pārstāvības apjomu.
2. **Pieteikumu reģistrācija dalībai izsolē un izsoles norise** 
   1. Izsoles sēde tiek protokolēta.
   2. Izsoles dalībniekam ir tiesības iepazīties ar izsoles Komisijas sēžu protokoliem un saņemt to izrakstus.
   3. Izsoles Komisijas priekšsēdētājam ir tiesības un pienākums izraidīt no izsoles norises vietas tās personas, kuras traucē izsoles gaitu.
   4. Uzsākot izsoles sēdi, izsoles Komisija sastāda iesniegto pieteikumu sarakstu.
   5. Iesniegto pieteikumu sarakstā reģistrē Noteikumu 7.1. punktā noteiktajā kārtībā un termiņā iesniegtos pieteikumus. Pieteikumus reģistrē to iesniegšanas secībā.
   6. Pēc iesniegto pieteikumu reģistrācijas, izsoles Komisija reģistrē uz izsoles sēdi ieradušās personas.
   7. Solīšanā persona var piedalīties uzrādot personu apliecinošu dokumentu, kā arī attiecīgu pilnvarojumu, ja izsoles dalībnieku pārstāv pilnvarotā persona.
   8. Pēc iesniegto pieteikumu saraksta sastādīšanas un uz izsoles sēdi ieradušos personu reģistrēšanas, izsoles Komisija izvērtē iesniegto pieteikumu un tiem pievienoto dokumentu atbilstību Noteikumiem un pieņem lēmumu par iesniegto pieteikumu reģistrēšanu izsoles dalībnieku sarakstā.
   9. Izsoles Komisijai ir tiesības nereģistrēt pieteikumu izsoles dalībnieku sarakstā, ja:
      1. pieteikums ir iesniegts pēc Noteikumu 7.1. punktā norādītā termiņa;
      2. pieteikums nav noformēts atbilstoši Noteikumu prasībām, t.sk. nav iesniegti visi nepieciešamie dokumenti un persona, kas ieradusies uz izsoles sēdi, nevar to attiecīgi noformēt;
      3. Noteikumu 5.3. punktā noteiktajā termiņā nav saņemts izsoles nodrošinājums.
   10. Ja nav izpildītas Noteikumu prasības attiecībā uz pieteikuma dalībai izsolē noformēšanu un tam pievienojamiem dokumentiem, izsoles Komisijai ir tiesības izsoles sēdes laikā pieprasīt pretendentiem vai to pārstāvjiem izsoles sēdes laikā precizēt pieteikumā iesniegto informāciju un iesniegtos dokumentus.
   11. Par iesniegtā pieteikuma nereģistrēšanu izsoles dalībnieku sarakstā izsoles Komisija pieņem motivētu lēmumu un izskaidro to pretendentam.
   12. Pretendenti, kuru pieteikumi dalībai izsolē netiek reģistrēti izsoles dalībnieku sarakstā, parakstās iesniegto pieteikumu sarakstā, tādējādi apliecinot, ka ir iepazinušies ar izsoles Komisijas lēmumu.
   13. Pretendentiem, kuru pieteikumi netiek reģistrēti izsoles dalībnieku sarakstā, to iemaksātais izsoles nodrošinājums tiek atmaksāts Noteikumu 5.6. punktā noteiktajā termiņā un kārtībā.
   14. Ja pieteikums iesniegts atbilstoši Noteikumiem, izsoles Komisija reģistrē pieteikumu dalībnieku sarakstā un piešķir izsoles dalībniekam kārtas numuru.
   15. Pēc tam, kad sastādīts izsoles dalībnieku saraksts, tiek uzsākts izsoles process.
   16. Izsole tiek organizēta, ja attiecīgās izsoles dalībnieku sarakstā ir reģistrēts vismaz viens izsoles dalībnieks.
   17. Ja izsolē piedalās viens izsoles dalībnieks, tad izsoles dalībniekam ir pienākums solīt vismaz vienu Noteikumu 5.1. punktā noteikto izsoles soli.
   18. Uzsākot solīšanu, izsoles Komisijas priekšsēdētājs nolasa izsoles dalībnieku sarakstu, izskaidro mutiskās solīšanas kārtību un izsoles dalībnieku tiesības, un lūdz izsoles dalībnieku sarakstā reģistrētajiem izsoles dalībniekiem vai to pārstāvjiem parakstīties izsoles dalībnieku sarakstā, tādējādi apliecinot, ka izsoles dalībnieki ir iepazinušies ar izsoles noteikumiem, pirkuma līguma noteikumiem, un ka viņiem nav pretenziju pret izsolāmo kokmateriālu sastāvu, sortimentu, apjomu un kvalitāti.
   19. Pēc izsoles dalībnieka parakstīšanās attiecīgās izsoles dalībnieku sarakstā, izsoles Komisijas sekretārs izsniedz izsoles dalībniekam tā kārtas numuru.
   20. Izsoles Komisijas priekšsēdētājs atklāj solīšanu, raksturo izsolāmos kokmateriālus, paziņo kokmateriālu sākotnējo cenu un soli, par kādu sākotnējo cenu var pārsolīt.
   21. Solīšanā piedalās tikai izsoles dalībnieku sarakstā reģistrētie izsoles dalībnieki.
   22. Mutiskās solīšanas gaita tiek atspoguļota izsoles lapā.
   23. Solīšana sākas ar izsoles Komisijas priekšsēdētāja uzaicinājumu solīt Noteikumu 5.1. punktā nosacīto cenu un solot pa izsoles Noteikumos noteikto soli.
   24. Izsoles dalībnieki solīšanas procesā paceļ savu dalībnieka numuru un skaļi pasaka dalībnieka kārtas numuru.
   25. Ja vairāki solītāji reizē sola vienādu cenu un neviens to nepārsola, tad priekšroka dodama solītājam, kas reģistrēts izsolei iesniegto pieteikumu sarakstā ar mazāku kārtas numuru.
   26. Izsoles Komisijas priekšsēdētājs atkārto solītāju dalībnieka numuru un piedāvāto cenu. Ja neviens no solītājiem augstāku cenu nepiedāvā, izsoles Komisijas priekšsēdētājs trīs reizes atkārto pēdējo piedāvāto augstāko cenu un fiksē to ar āmura piesitienu, paziņojot par solīšanas pabeigšanu*.*
   27. Pēc izsoles beigām katrs solītājs ar parakstu apstiprina izsoles lapā savu pēdējo solīto cenu.
   28. Ja izsoles dalībnieks, kurš nosolījis augstāko cenu, atsākās parakstīties izsoles lapā, tad tas zaudē tiesības slēgt pirkuma līgumu un par izsoles uzvarētāju uzskatāms izsoles dalībnieks, kurš nosolījis nākamo augstāko cenu.
   29. Pēc pēdējās augstākās cenas parakstīšanas izsoles lapā, tiesības slēgt pirkuma līgumu uzskatāmas par nosolītām.
   30. Pēc nosolītās cenas parakstīšanas izsoles lapā, izsoles Komisijas priekšsēdētājs:
       1. paziņo nosolīto cenu un personu, kas to nosolījusi;
       2. informē par kārtību, kādā iemaksājama nosolītā cena;
       3. informē par izsoles rezultātu apstiprināšanas kārtību;
       4. informē par kārtību, kādā pārējiem izsoles dalībniekiem tiks atmaksāts izsoles nodrošinājums;
       5. informē par datumu, kad var tikt parakstīts atsavināšanas līgums.
3. **Nosolītā pirkuma cena un tās iemaksas kārtība**
   1. Uz samaksu par kokmateriāliem ir attiecināma Pievienotās vērtības nodokļa likuma 141. pantā noteiktā pievienotās vērtības nodokļa piemērošanas kārtība.
   2. Izsoles dienā pēc izsoles sēdes Centrs izraksta rēķinu par nosolīto pirkuma cenu, atrēķinot no tās iemaksāto izsoles nodrošinājumu un izsniedz to izsoles dalībniekam, kurš ir nosolījis visaugstāko cenu.
   3. Izsoles dalībnieks, kurš ir nosolījis visaugstāko cenu, rēķinu apmaksā 7 (septiņu) kalendāra dienu laikā no izsoles dienas.
   4. Pirkuma cena ir uzskatāma par samaksātu, ja attiecīgā naudas summa ir ieskaitīta Centra kontā**. Par samaksas datumu ir uzskatāms datums, kurā naudas līdzekļi ir saņemti Centra kontā**.
   5. Ja izsoles uzvarētājs nosolīto pirkuma cenu nesamaksā 10.3. punktā noteiktajā termiņā, tad tas zaudē iemaksāto izsoles nodrošinājumu un tiesības slēgt atsavināšanas līgumu.
   6. Noteikumu 10.5.punktā minētajā gadījumā Komisijai ir tiesības par izsoles uzvarētāju noteikt un tiesības slēgt atsavināšanas līgumu nodot izsoles dalībniekam, kurš ir nosolījis nākamo augstāko cenu.
4. **Izsoles rezultāti un to apstiprināšanas kārtība**
   1. Izsoles sēdes protokolu izsoles Komisija paraksta un apstiprina 8 (astoņu) kalendāro dienu laikā pēc izsoles dienas.
   2. Izsoles rezultātus apstiprina Centra vadītājs ne vēlāk kā 30 (trīsdesmit) dienu laikā pēc nosolītās pirkuma cenas samaksas dienas.
   3. Izsoles rezultātu apstiprinājums var tikt atteikts, ja izsolē nav sasniegta pieņemama (iespējami augstākā) nosolītā pirkuma cena.
   4. Ja izsoles rezultātā ir sasniegta pieņemama nosolītā pirkuma cena, tad izsoles rezultātu apstiprinājums var tikt atteikts šādos gadījumos:

11.4.1. rīkojot izsoli pieļauti Noteikumu pārkāpumi;

11.4.2. atklājas, ka nosolītājs ir tāda persona, kura nevar slēgt darījumu vai kurai nebija tiesību piedalīties izsolē.

* 1. Ja izsoles rezultāti netiek apstiprināti, izsoles dalībniekam, kurš nosolījis augstāko cenu, nosūta rakstveida paziņojumu par izsoles rezultātu neapstiprināšanu.

1. **Atsavināšanas līguma noslēgšana**

7 (septiņu) kalendāra dienu laikā pēc izsoles rezultātu apstiprināšanas Centrs un izsoles uzvarētājs paraksta atsavināšanas līgumu atbilstoši Noteikumu 1. pielikumā pievienotajam atsavināšanas līguma paraugam.

1. **Noteikumu pielikumā:**

1. pielikums – Kustamās mantas (kokmateriālu) atsavināšanas līguma projekts uz 11 (vienpadsmit) lapām.

2. pielikums – Kustamās mantas (kokmateriālu) saraksts uz 1 (vienas) lapas.

3. pielikums – Kokmateriālu krautuves izvietojuma un izvešanas ceļa kartogrāfiskā shēma “Poligons” Līksnas pagastā, Augšdaugavas novadā uz 1 (vienas) lapas.

4. pielikums - Kokmateriālu krautuves izvietojuma un izvešanas ceļa kartogrāfiskā shēma “Poligons” Vaboles pagastā, Augšdaugavas novadā uz 1 (vienas) lapas.

5. pielikums – Kokmateriālu krautuves izvietojuma un izvešanas ceļa kartogrāfiskā shēma “Azurgi”, Litavnieki, Preiļu pagastā, Preiļu novadā uz 1 (vienas) lapas.

6. pielikums - Pieteikuma dalībai izsolē veidlapa uz 3 (trīs) lapām.

Komisijas priekšsēdētāja Daina Galaktionova

*Kauliņa, 24457066*

[*Mara.Kaulina@vamoic.gov.lv*](mailto:Mara.Kaulina@vamoic.gov.lv)